stanford-oval/wikipedia huggingface dataset:
Vjatšeslav Soloduhin

Vjatšeslav Soloduhin (s. 11. marraskuuta 1950 Leningrad, Neuvostoliitto – 1979) oli venäläinen jääkiekkoilija. Pelipaikaltaan keskushyökkääjä. Hän pelasi 15 maaottelua, joissa hän teki 12 maalia. Soloduhin pelasi vuosina 1967–1979 Neuvostoliiton mestaruussarjassa 432 ottelua ja teki niissä 147 maalia. Hän pelasi SKA Pietarin joukkueessa. Soloduhin pelasi Summit Series -otteluissa Kanadaa vastaan 1972.[lähde? ]
Soloduhin teki itsemurhan.
Saavutukset

jääkiekon MM-hopea 1972
Viisitahtimoottori

Viisitahtimoottori on polttomoottori, jossa on korkean paineen sylinterien lisäksi matalan paineen sylinteri. Ratkaisu pyrkii hyödyntämään pakokaasujen laajentumista vielä ennen niiden poistoa pakoputkesta.
Ilmor Engineeringin kehittämässä viisitahtimoottorissa on kolme sylinteriä, joista kaksi toimii tavallisen nelitahtimoottorin periaatteella. Kahden sylinterin pakokaasut ohjataan kolmanteen alhaisen paineen sylinteriin. Prototyyppiä esiteltiin vuonna 2009 Stuttgartissa. Ilmorin mukaan 0,7 litran moottori kykenee tuottamaan 150 hevosvoimaa ja sen polttoainetalous on 10 prosenttia tavanomaista nelitahtimoottoria parempi. Konseptin on patentoinut Gerhard Schmitz vuonna 2000.
Aiheesta muualla

Why Five Stroke Engines Are More Efficient But Still a Failure Driving 4 answers -kanavan video. 13 min. YouTube. (englanniksi)
Vaarallisilla vesillä

| Vaarallisilla vesillä> Deadliest Catch |
| --- | --- |
 Deadliest Catch, 4. tuotantokausi
Tyyli:  Dokumentti
Kestoaika:  50 minuuttia
Pääosissa:  Sig Hansen, Phil Harris, Andy Hillstrand, Johnathan Hillstrand, Blake Painter, Mike Rowe (juontaja)
Alkuperämaa:  Yhdysvallat
Alkuperäiskieli:  englanti
Verkko:  Discovery Channel JIM
Esitetty:  12. huhtikuuta 2005 –
Tuotantokausia:  19 (2023)
Jaksoja:  309
Tuotanto
Tuottaja(t):  Thom Beers
Tuotantoyhtiö(t):  Original Productions
Aiheesta muualla
Virallinen sivusto
IMDb 
Vaarallisilla vesillä (myös nimellä Hengenvaarallinen saalis) on yhdysvaltalainen televisiodokumenttisarja. Sarjaa esitetään Discovery Channel -kanavalla. Se kertoo tapahtumista ravustusaluksilla, jotka pyytävät kuningasrapuja ja lumitaskurapuja Beringinmerellä Alaskassa. Sarjan nimi johtuu suuresta vammautumisen tai kuoleman riskistä, joka uhkaa laivojen miehistöjä.
Formaatti

Sarjassa seurataan kahdeksasta kymmeneen ravustusalusta ja niiden miehistöjä ravustuskausien läpi. Lokakuussa laivat pyytävät kuningasrapua ja tammikuussa lumitaskurapua. Sarjassa painotetaan ammatin vaarallisuutta miehistöille – myös Discovery Channelin kuvausryhmät joutuvat vaaraan kuvatessaan laivojen kansilla.
Sarjassa esiintyvät näkyvästi miehistöjen lisäksi laivojen kapteenit, joiden suhteita miehistöön ja muiden laivojen kapteeneihin korostetaan. Usein laivoilla on mukana "märkäkorvia" (engl. greenhorn), joiden edesottamuksia haastavassa työympäristössä seurataan. Tavallisiin teemoihin kuuluu myös perhesiteet (esimerkiksi Hansenin veljekset Northwesternillä, tai Phil Harris ja hänen kaksi poikaansa Cornelia Mariella) ja märkäkorvien loppuunpalaminen Beringinmerellä.
Koska kuningasravustus Alaskassa on yksi maailman vaarallisimmista ammateista, Yhdysvaltain rannikkovartioston pelastushelikopteri ja -henkilöstö ovat usein esillä sarjassa. He tyypillisesti pelastavat veden varaan joutuneita miehistönjäseniä ja evakuoivat sairastuneita ravustajia laivoilta. Discovery Channelin kuvaaja on myös mukana rannikkovartioston tehtävissä.
Sarjan tunnusmusiikkina on "Wanted Dead or Alive" Bon Jovin esittämänä.
Sarjaa juontaa Pohjois-Amerikassa Mike Rowe ja Euroopassa Bill Petrie.
Alukset

Sarjaa kuvataan useissa eri laivoissa, joista osa vaihtuu tuotantokausien välissä.
| Kalastusalus | Kapteeni | Tuotantokaudet |
| --- | --- | --- |
| Aleutian Ballad | Jerry "Corky" Tilley | 2, 3 |
| Arctic Dawn | Ole Helgevold | Pilotti |
| Big Valley 1 | Gary Edwards | 1 (Lumitaskurapukausi) |
| Billikin | Jeff Weeks | 1 (Lumitaskurapukausi) |
| Cornelia Marie | Phil Harris 2 | 1 (Lumitaskurapukausi), 2, 3, 4, 5 (Kuningasrapukausi, Lumitaskurapukausi), 6 (Kuningasrapukausi, Lumitaskurapukauden alku); After the Catch 1, 2, 3 |
| Cornelia Marie | Murray Gamrath | 4 (Lumitaskurapukauden lopussa), 5 (Kuningasrapukausi); "After the Catch" 3 |
| Cornelia Marie | Derrick Ray | 6 (Lumitaskurapukauden lopussa), 7 (Kuningasrapukausi); After the Catch 5 |
| Cornelia Marie | Tony Lara | 7 (Lumitaskurapukausi) |
| Early Dawn | Allen Oakley | 3 |
| Early Dawn | Rick Fehst | 4 |
| Erla-N | Bing Henkel | Pilotti |
| Farwest Leader | Greg Moncrief | 3 |
| Fierce Allegiance | Tony LaRussa | Pilotti, 1 (Kuningasrapukausi) |
| Incentive | Harry Lewis | 5 (Lumitaskurapukausi); After the Catch 3 |
| Kodiak | Bill "Wild Bill" Wichrowski | 6, 7, 8; After the Catch 5 |
| Lady Alaska | Pete Liske | 1 (Lumitaskurapukausi) |
| Lisa Marie | Wade Henley | 5 (Kuningasrapukausi) |
| Lucky Lady | Vince Shavender | 1 (Kuningasrapukausi) |
| Maverick | Rick Quashnick | 1 (Lumitaskurapukausi), 2, 3 (Lumitaskurapukausi); After the Catch 1 |
| Maverick | Blake Painter 3 | 3 (Kuningasrapukausi) |
| North American | Sten Skaar | 4 |
| Northwestern | Sig Hansen | Pilotti, 1, 2, 3, 4, 5, 6, 7, 8, 9;  After the Catch 1, 2, 3, 4, 5 |

| Ramblin' Rose | Elliott Neese | 7, 8 |
| Retriever | Jim Stone | 1 (Lumitaskurapukausi) |
| Rollo | Eric Nyhammer 4 | 2 |
| Saga | Roger Strong | Pilotti, 1 (Lumitaskurapukausi) |
| Seabrooke | Scott "Jr." Campbell | 7, 8, 9; After the Catch 5 |
| Sea Star | Larry Hendricks | Pilotti, 1, 3, 4, 5; After the Catch 1, 2, 3 |
| Time Bandit | Johnathan Hillstrand (Kuningasrapukausi) Andy Hillstrand (Lumitaskurapukausi) | 2, 3, 4, 5, 6, 7; After the Catch 1, 2, 3, 4, 5 |
| Trailblazer | Wayne Baker | 3, 5 |
| Vixen | Shaun Miles | 1 (Lumitaskurapukausi) |
| Western Viking | Coleman Anderson | 1 (Kuningasrapukausi) |
| Wizard | Keith Colburn | 3 (Kuningasrapukausi), 4, 5, 6 (Kuningasrapukausi), 7, 8, 9; After the Catch 1, 2, 3, 4, 5 |
| Wizard | Monte Colburn | 3 (Lumitaskurapukausi), 6 |
1 Sarjan 1. tuotantokaudella 15. tammikuuta 2005 Big Valley upposi. Viisi kuudesta miehistön jäsenestä kuoli; kolmea ei löydetty koskaan. Cache Seel oli ainoa pelastunut. Sarjassa nähdään materiaalia etsinnöistä, joihin aluksen Maverick ja Cornelia Marie osallistuivat kuvaajineen.
2 Phil Harris kuoli 9.2.2010 kallonsisäiseen verenvuotoon. (Lähde: englanninkielinen wikisivu: http://en.wikipedia.org/wiki/Phil_Harris_%28fisherman%29)
3 Blake Painter löydettiin kotoaan kuolleena toukokuussa 2018.
4 Eric Nyhammer, Rollon kapteeni, työskenteli vanhempana kansimiehenä North Americanilla 4. tuotantokauden kuningasrapukaudella.
Palkinnot

Sarja sai neljä Primetime Emmy -ehdokkuutta vuonna 2007. Sarja sai ehdokkuuden kategoriassa Paras tosi-tv-ohjelma; 3. tuotantokauden jakso The Unforgiving Sea sai kolme ehdokkuutta.
Aiheesta muualla

Deadliest Catch -sarja Discovery+:n verkkosivuilla
Vladimir Mainov

Vladimir Nikolajevitš Mainov (1845–1888) oli venäläinen kansatieteilijä. Hän teki 1870-luvun lopulla Venäjän Maantieteellisen seuran toimeksiannosta tutkimusretkiä itäisten suomensukuisten kansojen keskuuteen. Hänen mordovalaisia käsitteleviä tapaetnologisia tutkimuksiaan on myös suomennettu.
Julkaisut

Mainoff, W[ladimir], Mordvankansan häätapoja, 1883
Mainov, Wladimir, Mordvankansan lakitapoja, 1888
Mainov, Wladimir, Mordvankansan häätapoja / Mordvankansan lakitapoja, 1883, 1888
Vladimir Nikolaevich Mainov, Les Restes de La Mythologie Mordvine, Nabu Press, 2012
Aiheesta muualla

Otteita kirjasta Matka Ääniselle ja Karjalaan
Laine: Vladimir Nikolajevitč Mainov Karjalan kuvaajana[vanhentunut linkki] (pdf)
Mainovin kirje E. N. Setälälle on valtionarkistossa (Arkistoitu – Internet Archive)
Viisivuotissuunnitelma

Vanha traktori ja viisivuotissuunnitelmien kirjasarjaa ukrainalaisessa museossa.
Viisivuotissuunnitelma on termi, jota monet valtiososialistiset maat (Neuvostoliitto, Kiina, Jugoslavia, Saksan demokraattinen tasavalta, Romania) ja muun muassa Intia, Pakistan, Nepal ja Korean demokraattinen kansantasavalta, Malesia, Argentiina, Saudi-Arabia, Iran ja Oman ovat käyttäneet tai käyttävät kansantalouden suunnitteluun.
Myös Euroopan unionissa tehdään edelleen viisivuotissuunnitelmia.
Viisivuotissuunnitelmat kuuluivat muun muassa Neuvostoliiton ja Saksan demokraattisen tasavallan hallinnoimismetodeihin. Suunnitelmissa asetettiin tavoitemäärät maataloudelle, teolliselle tuotannolle ja investoinneille, työllistämiselle, terveydenhuollolle, tietoliikenteelle jne. viiden vuoden jaksoiksi. Niitä on kritisoitu samoin perustein kuin suunnitelmataloutta yleisesti.
Neuvostoliiton viisivuotissuunnitelmat ja niiden voimassaoloajat

Neuvostoliiton ensimmäinen viisivuotissuunnitelma laadittiin Josif Stalinin määräyksestä ajalle 1928–1933. Tämän jälkeen aina Neuvosto­liiton hajoamiseen saakka uusi viisi­vuotis­suunnitelma tuli yleensä voimaan joka viides vuosi. Kolmatta viisi­vuotis­suunnitelmaa, joka koski aikaa 1938–1942, ei kuitenkaan voitu toteuttaa enää sen jälkeen, kun Saksa hyökkäsi Neuvosto­liittoon 1941. Tämän vuoksi neljäs viisi­vuotis­suunnitelma tuli voimaan vasta vuoden 1946 alussa.
Kuudes viisi­vuotis­suunnitelma laadittiin ajalle 1956–1960. Sitä ei kuitenkaan toteutettu enää vuoden 1957 jälkeen, koska käytettävissä ei ollut tarpeeksi resursseja. Sen tilalle laadittiin poikkeavasti seitsenvuotissuunnitelma ajalle 1959–1965. Kahdeksas suunnitelma tehtiin jälleen viideksi vuodeksi 1966–1970, ja tämän jälkeen uusi suunnitelma tuli voimaan jälleen joka viides vuosi. Viimeiseksi jäänyt, kahdestoista viisivuotissuunnitelma laadittiin vuosiksi 1986–1990.
Viisiviiksimade

| Viisiviiksimade |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Turskakalat Gadiformes
Heimo::  Mateet Lotidae
Suku::  Ciliata
Laji::  mustela
Kaksiosainen nimi
 Ciliata mustela  (Linnaeus, 1758) 
Katso myös
   Viisiviiksimade Wikispeciesissä   Viisiviiksimade Commonsissa 
Infobox OKNimi-testi OKIUCN-testi OK: 
Viisiviiksimade (Ciliata mustela) on mateiden heimoon kuuluva Luoteis-Atlantin rantavyöhykkeen kalalaji. Se on suhteellisen pienikokoinen, vain noin 20 senttimetriä pitkä.
Levinneisyys ja elintavat

Viisiviiksimateen levinneisyys ulottuu Portugalista Islantiin ja pohjoisimpaan Norjaan. Se elää vuorovesivyöhykkeessä ja suosii mutaisia matalikkoja. Viisiviiksimateet syövät enimmäkseen äyriäisiä sekä harvoin levää ja pieniä kaloja.
Vuorikunta

Vuorikunta (ruots. bergslag) on historiallinen termi, jota käytetään 1200-luvulta vuoteen 1859 keski-Ruotsissa olevista seuduista, joilla oli erioikeus harjoittaa vuorityötä. Ruotsinkielisen termin perusteella osaa Västmanlandista, Taalainmaan eteläosaa ja Värmlantin itäosaa kutsutaan nykyään Bergslageniksi.
Viemäriyhtiö

Viemäriyhtiö on kahden tai useamman henkilön tai yhteisön muodostama yhteenliittymä. Sen tarkoituksena on rakentaa ja käyttää yhteistä viemäriä, jota pitkin osakkaat johtavat jätevesiään tai maankuivatusvesiään. Käsite viemäriyhtiö ei viittaa mihinkään yrityslainsäädännön mukaiseen yhteenliittymään, vaan pelkästään vesilain mukaiseen yhteisöön. Viemäriyhtiö perustetaan yhteiseen viemäriin osallistuvien pitämässä kokouksessa. Viemäriyhtiötä koskevat asiat käsitellään ympäristölupavirastossa.
Säännökset viemäriyhtiöistä sisältyvät vesilain 10. lukuun (Suomen asetuskokoelma 264/1961), jota parhaillaan ollaan uudistamassa. Vesilakitoimikunnan mietintö (komiteamietintö 2004:2) ehdottaa viemärien sääntelyn siirtämistä ympäristönsuojelulakiin.
Ville Talola

Ville Pekka Talola (s. 1969 Helsinki[lähde? ]) on suomalainen toimittaja, tuottaja ja media-alan yrittäjä. Talola on toimittanut Yle Radio 1:n Horisontti-, Kulttuuriykkönen- ja Tiedeykkönen-ohjelmia sekä toiminut Kotimaa24- verkkomedian toimittajana. Hän on koulutukseltaan teologian maisteri[lähde? ] ja erikoistunut työssään uskontojournalismiin, mutta käsittelee töissään laajasti myös muita aiheita. Nykyisin hän toimii freelance-toimittajana ja tuottajana sekä itsenäisenä media-alan yrittäjänä, jossa hän on erikoistunut tarinaviestintään ja henkilökuviin.
Talola on palkittu Kotimaa-lehden säätiön uskontojournalismipalkinnolla 2017 sekä EAPN-Fin:in Kunniottavasti köyhyydestä-tunnustuksella laadukkaasta köyhyyttä käsittelevästä journalismista.
Viking Nyström

Harald Jarl Viking Nyström (12. helmikuuta 1925 Hanko – 7. heinäkuuta 2006 Tammisaari) oli suomalainen biologi ja kuvittaja.
Nyström valmistui filosofian kandidaatiksi vuonna 1959. Hän toimi eläinopin, kasviopin ja maantiedon tuntiopettajana Lauttasaaren ruotsalaisessa yhteiskoulussa 1960–1977 sekä Ruotsalaisessa iltaoppikoulussa 1963–1977. Vuodesta 1977 alkaen hän toimi freelancekuvittajana ja kuvitti muun muassa oppikirjoja. Hän toimi myös television luonto-ohjelmien kuvittajana. Hänellä oli myös viikottainen luontoruutu Helsingin Sanomissa.
Viking Nyströmin veli oli pankkimies ja kirjailija Hilding Nyström (1921–2018).
Teoksia

Macrolepidoptera from the Cape Verde Islands: Results of the Zoological Expedition of Prof. Dr. Håkan Lindberg to the Cape Verde Islands during the winter 1953-54.  Socieas scientiarum Fennica, Helsingfors  1958
Ekenäs pensionärer r.f: historisk översikt; tekijät Viking Nyström, Göran Westerlund. Ekenäs pensionärer, Ekenäs 2003
Kirjankuvituksia

Ville Muilu : Aurinkokellon salaisuus: seikkailuromaani, kuvat Viking Nyström. Otava 1954
Jaakko Jalas : 100 huonekasvia; värikuvat Viking Nyström. Otava 1958
Björn Kurtén : Jääkausi; kuvittajat Margaret Lambert, Olof Landström ja Viking Nyström. WSOY 1972
Erkki Pullinen : Suomen suurpedot. Tammi 1974
Oiva ja Raili Louhisola : Kreikka: kulttuuri- ja matkaopas. Editum, Espoo 1993
Hilding Nyström : Gräsrot bland toppar: i bank, bok och brev. Schildt, Esbo 2000
Veli-Matti Lehtikangas

Veli-Matti ”Fakiiri-Veltsu” Lehtikangas (1955 – 14. lokakuuta 2022) oli suomalainen fakiiriselvennä. Hän rikkoi elävänä haudassa olemisen maailmanennätyksen kahdesti, vuosina 1992 ja 2000. Vuoden 2000 ennätys, 8 vuorokautta, on edelleen voimassa. Ennätys tapahtui 21. syyskuuta – 29. syyskuuta 2000. Hän valvoi 8.1.–11.2.1984 yhtäjaksoisesti yhteensä 34 vrk 20 minuuttia. Guinnessin ennätystenkirjan mukaan tämä lienee maailmanennätys mutta epäselvyyttä on esiintynyt ennätyksen valvonnan suhteenselvennä.
Lehtikangas kirjoitti Voima-lehteen ja harrasti muun muassa luontokuvausta. Lehti luonnehti häntä ”ötökkäpaparazziksi”. 1980-luvulla hän kirjoitti muun muassa Alibi-lehteen. Lehtikankaalla diagnosoitiin vuonna 2015 kurkkusyöpä ja hän kuoli muualle kehoon levinneeseen syöpään loppuvuodesta 2022. Hänet haudattiin Oulaisten hautausmaalle.
Aiheesta muualla

Ylen Elävä arkisto: Fakiiri Weltsun ylösnousemus – otteita vuoden 1992 dokumenttielokuvasta
Haastattelu Kaleva-lehdessä[vanhentunut linkki]
Vital Massé

Vital Massé (s. 16. joulukuuta 1936) on kanadalainen roomalaiskatolinen piispa. Hänet vihittiin papiksi Jolietten hiippakuntaan 26. toukokuuta 1962 ja nimitettiin Saint-Jérômen hiippakunnan vihkipiispaksi sekä Giru Marcellin titulaaripiispaksi 20. lokakuuta 1993. Piispaksi vihkiminen seurasi 8. joulukuuta. Pääkonsekraattorina toimi Jean-Claude Turcotte, jota avustivat Gilles Lussier ja René Audet.
Massé sai 8. syyskuuta 2001 nimityksen Mont-Laurierin hiippakunnan piispaksi.
Venetsian kauppias (vuoden 2004 elokuva)

| Venetsian kauppias> The Merchant of Venice |
| --- | --- |

Ohjaaja:  Michael Radford
Käsikirjoittaja:  Michael Radford
Perustuu:  William Shakespearen Venetsian kauppias
Tuottaja:   Cary Brokaw  Michael Cowan  Jason Piette  Barry Navidi 
Säveltäjä:  Jocelyn Pook
Kuvaaja:  Benoît Delhomme
Leikkaaja:  Lucia Zucchetti
Tuotantosuunnittelija:  Bruno Rubeo
Pääosat:   Al Pacino  Jeremy Irons  Joseph Fiennes  Lynn Collins 
Valmistustiedot
Valmistusmaa:  Yhdysvallat, Italia, Iso-Britannia, Luxemburg
Tuotantoyhtiö:  Sony Pictures Classics
Levittäjä:  Sony Pictures Classics Netflix
Ensi-ilta:  29. joulukuuta 2004
Kesto:  138 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Venetsian kauppias (engl. The Merchant of Venice) on Michael Radfordin ohjaama ja käsikirjoittama elokuva, joka perustuu William Shakespearen samannimiseen näytelmään. Elokuvan pääosissa esiintyvät Al Pacino, Jeremy Irons, Joseph Fiennes ja Lynn Collins.
Elokuva seuraa alkuperäistä näytelmää hyvin tarkasti, ja ottaa vain vähän omia vapauksia. Ohjaaja Michael Radford uskoi Shylockin olleen Shakespearen ensimmäinen traaginen sankari, joka kohtaa oman tuhonsa omien vikojensa takia, eikä esitä tätä pelkästään elokuvan roistona vaan myös uhrina.
Näyttelijät

| 0 | 1 | 2 |
| --- | --- | --- |
|  Al Pacino  | … |  Shylock   |
|  Jeremy Irons  | … |  Antonio   |
|  Joseph Fiennes  | … |  Bassanio   |
|  Lynn Collins  | … |  Portia   |
|  Zuleikha Robinson  | … |  Jessica   |
|  Kris Marshall  | … |  Gratiano   |
|  Charlie Cox  | … |  Lorenzo   |
|  Heather Goldenhersh  | … |  Nerissa   |
Aiheesta muualla

Venetsian kauppias (vuoden 2004 elokuva) Internet Movie Databasessa (englanniksi)
Venetsian kauppias (vuoden 2004 elokuva) Elonet.
Pertti Avola: Venetsian kelluvat korot[vanhentunut linkki]. Helsingin Sanomat 24.3.2005.
Tuuve Aro: Venetsian kauppias. MTVuutiset.fi 24.3.2005.
Viena

Viena tai Wiena voi tarkoittaa seuraavia:
Viena eli Vienan Karjala, historiallis-maantieteellinen alue Venäjän Karjalan pohjoisosassa
Vienan lääni eli Arkangelin kuvernementti, hallintoalue Venäjällä 1784–1929, ulottui Vienan Karjalasta Uralille saakka
Viena, suomalainen naisen etunimi
Aputykkivene Viena, Suomen merivoimissa palvellut sota-alus
Viena, Värttinän albumi vuodelta 2015
Viena tai Wiena, sukunimenä:
Topias Wiena (s. 1996), suomalainen jalkapalloilija
Ukrnafta

| Ukrnafta ukr>  ПАТ «УКРНАФТА» |
| --- | --- |

Yritysmuoto:  pörssiosakeyhtiö
Markkina-arvo:  1,5 miljardia dollaria ennen sotaa  748 milj. dollaria (10.11.2022)
Perustettu:  31.03.1994
Avainhenkilöt:   Olekseij Kuštš  Peter Van Hekke  Ihor Kolomoiskyi  Mark Rollins  Oleg Gez  Andryi Kobolev  Serhi Koretsky 
Kotipaikka:  Nestorivskyi kuja 3-5, Kiova, Ukraina
Toiminta-alue:  Koko maa
Toimiala:  Ukrainan öljyteollisuus
Tuotteet:  kaasulauhde, raakaöljyntuotteet, diesel, maakaasu ja nestekaasu 
Liikevoitto:   2 646 287 hryvniaa (v.2010)
Henkilöstö:  26 tuhatta (v. 2016)  22 tuhatta (v. 2019)  yli 18 300 (v. 2023)
Emoyhtiö:  Naftogaz
Tytäryhtiöt:   Katšanyvin kaasunkäsittelytehdas  Ukrnafta Burinnya 
Omistaja:  Naftogaz ja Ukrainan puolustusministeriön hallinnointiyksikkö
Kotisivu:  https://www.ukrnafta.com/en/
Infobox OKVirheellinen NIMI-arvo: 
Ukrnafta (ukr. ПАТ «Укрнафта») on Ukrainan suurin valtiollinen maakaasun ja öljyn sekä etsintä- että porauspörssiosakeyhtiö ja kansallinen öljyn- ja nestekaasuntuottaja, joka omistaa omien huoltoasemien verkoston. Yhtiön nimi johtuu sanoista ”Ukrainan nafta”.
Yhtiön perustaminen ja logo

Ukrnafta perustettiin Ukrainan valtion öljy- ja kaasukomitean 23. helmikuuta 1994 tekemän päätöksen N (nro) 57 mukaisesti yhtiöittämällä valtiollisen tuotantoyhtiön Ukrnaftan avoimeksi osakeyhtiöksi. Julkinen osakeyhtiö (JOY) Ukrnafta rekisteröitiin 31. maaliskuuta 1994.
Yhtiön alkuperäisen suorakulmaisen logon sininen ympyrä, sen viereisen nimen Ukrnaftan ja sisällä olevat keltaiset kirjaimet ja poraustorni symboloivat Ukrainan lipun värejä. Ympyrän sisällä keskellä sijaitseva kyrillinen kirjainlyhenne УН (suom. UN) on «Укрнафта» (suom. Ukrnafta eli Ukrainan Nafta) alkukirjaimista muodostuvia koostelyhenne. Kirjainten yläpuolelle nouseva keltainen torni on öljy- ja kaasukenttien symboli ja heijastaa yrityksen profiilia. Keltainen osuus ympyrän ääriviivasta kertoo yhtiön toiminnan laajuudesta.
Vuonna 2011 yhtiö vaihtoi logoaan. Uusi logo on säilyttänyt vanhan logon pääpiirteet ja muodot, mutta on väriltään sinisempi. Logossa olleiden nimenlyhenteen kirjainten ja poraustornin paikalla on kokonaan sinisellä täytetty kolmio, joka kattaa sitä ympäröivän samanvärisen katkaistun ympyrän poisleikattua pohjaa. Symbolin oikealle puolelle on kirjoitettu latinaksi isoilla kirjaimilla yrityksen nimi Ukrnafta ja sen alapuolelle ohuen keltaisen viivan alle kyrillisillä kirjaimilla, mutta pienemmällä kirjasimella Укрнафта. Uusi logo kehitettiin yhteistyössä kiovalaisen suunnittelustudion BelkaStrelkan kanssa.
Yhtiön kuvaus ja tuotanto

Ukrnaftan noin 563 huoltoaseman verkosto on Ukrainan suurin. Ukrnaftan perustamat  Sumyn, Tšernihivin ja Ivano-Frankivskin alueilla sijaitsevat porausasemat tarjoavat täyden valikoiman niihin liittyviä palveluja. Ukrainan öljyn tuotannosta yli 65 taikka noin 70 prosenttia on Ukrnaftan, kaasulauhteen tuotannosta yli 25% ja maakaasun tuotannosta yli 12%. Ukrnaftan kaasunkäsittelylaitokset ovat Ukrainan suurimpia nestekaasun tuottajia.
Yhtiöllä on kolme kaasunkäsittelylaitosta ja kuusi alueellista tuotantoyksikköä: Ohtyrkanaftogaz (ukr. Ахтырканефтегаз) Oh’tyrkassa, Tšernihivnaftogaz (ukr. Чернігівнафтогаз), Pultavanaftogaz (ukr. Полтаванафтогаз) Pultavassa, Dolynanaftogaz (ukr. Долинанафтогаз) Dolynassa, Nadvirnanaftogaz (ukr. Надвірнанафтогаз) Nadvirnassa ja Boryslavnaftogaz (ukr. Бориславнафтогаз) Boryslavissa Täysimittaisen sodan aikana maan työvoimamarkkinat ovat muuttuneet, koska miljoonat ukrainalaiset nousivat puolustamaan valtiota tai joutuivat lähtemään ulkomaille. Siitä johtuvasti nykyisin Ukrnaftan kehittämisen ykkösasia on työvoima.
Yhtiön kuvaus ja tuotanto > Yhtiön tytäryhtiöt

Ukrnafta Burinnya on yksikkö, joka tarjoaa niin etsintä- ja hyödyntämisporauspalveluja kuin kokeellista ja operatiivista porausta.
Katšanyvin kaasunkäsittelylaitos on ukrainalainen kaasuteollisuuden tuotantoyhtymä, johon kuuluvat Katšanyvin, Glynsko-Rozbyšivin ja Anastasivin tuotantotehtaat. Laitos valmistaa ja käsittelee kaasua ja lauhdetta Ohtyrkanaftogazia ja Pultavanaftogazia varten, samoin luonnon- ja öljykaasun vastaanotto, valmistus ja puristus, toimitus Sumyn ja Pultavan alueiden kuluttajille ja Ukrnaftan tuotantoyksikköihin.
Val Guest

| Val Guest> Henkilötiedot |
| --- | --- |
Koko nimi:  Valmont Maurice Guest
Syntynyt: 11. joulukuuta 1911 Lontoo, Britannia
Kuollut: 10. toukokuuta 2006 (94 vuotta) Palm Springs, Kalifornia, Yhdysvallat
Ammatti:  elokuvaohjaaja ja -käsikirjoittaja
Aiheesta muualla
IMDb 
Elonet
Valmont Maurice ”Val” Guest (11. joulukuuta 1911 – 10. toukokuuta 2006) oli brittiläinen elokuvaohjaaja ja -käsikirjoittaja. Hän käsikirjoitti kaikkiaan yli 70 elokuvaa ja ohjasi yli 50. Guest tuli tunnetuksi varsinkin Hammer Film Productionsille 1950-luvulla tekemistään tieteiselokuvista. Hän teki työtä myös televisioon ja jatkoi uraansa 1980-luvulle saakka.
Vuonna 1962 Guest sai yhdessä Wolf Mankowitzin kanssa Bafta-palkinnon käsikirjoituksestaan elokuvaan Maailmanloppu (The Day the Earth Caught Fire). Palkintoa edelsi kaksi aiempaa ehdokkuutta vuosilta 1960 ja 1961.
Vuodesta 1955 lähtien hän oli naimisissa näyttelijä Yolande Donlanin kanssa. Guest vietti vanhuuden päiviään Kaliforniassa, jossa hän menehtyi eturauhassyöpään 94 vuoden ikäisenä.
Filmografiaa

Casino Royale (1967)
Ikkunanpesijän mehukkaat paljastukset (1974)
Armoton joukko (1976)
Aiheesta muualla

Val Guest Internet Movie Databasessa. (englanniksi)
Kirjallisuutta

”Englantilaisen elokuvan vuosikymmeniä”, Val Guestin haastattelu, Filmihullu 4/2004.